Olle Hansson

Olle Hansson (født 1904 i Luleå, død januar 1991) var en svensk langrennsløper som konkurrerte på 1920-tallet. Han representerte Luleå SK.

Han ble født på Altappen, en øy i Luleås skjærgård, men familien flyttet snart inn til Hertsölandet på fastlandet. Senere bodde han sentralt i Luleå, og brukte barndomshjemmet i Hertsölandet som feriehus.

Han begynte ikke å konkurrere før i 1922, men allerede 4 år senere var han i toppen i Sverige. Da ble han vervet til Luleå SK, som hadde et godt og sterkt skimiljø. Luleå vant alle lagkonkurranser i SM det året Hansson begynte i klubben. John Wikström og Konrad Petterson var også på laget. Han var i svensk elite fram til 1935.

Han var gift med Ethel og hadde 3 barn.

Meritter 
 Ski-VM 1929
 Bronse på 50 km
 4.-plass på 18 km

Nasjonalt vant han ett SM-gull; på 50 km i 1931. Han vant også 5 lagseire i SM og 3 laggull i Vasaloppet sammen Luleå SK.

Referanser

Eksterne lenker 
 

Svenske langrennsløpere
Personer fra Luleå
Fødsler i 1904
Dødsfall i 1991